**Микрокредитбанкда мурожаатлар билан ишлаш борасида жорий йилнинг август ойи якунлари тўғрисида**

**М А Ъ Л У М О Т**

Микрокредитбанк банк тизимида мижозларга хизмат кўрсатиш сифати яхшиланиб, такомиллаштириб борилиши, айниқса кредитлар ажратишда инсон омилининг чекланиши ҳисобига мурожаатлар сони сезиларли камайиши кузатилмоқда.

Банк Бош офисига жорий йилнинг август ойида 508 та мурожаат тушган бўлиб, ўтган йил шу даврига нисбатан 903 тага ёки 63 фоизга камайиши кузатилди.

Мазкур тушган мурожаатларнинг 377 таси Президент, Халқ ва виртуал қабулхонаси, 7 таси Вазирлар Маҳкамаси, 15 таси Бош прокуратура ишонч телефони, 45 таси Марказий банк ҳамда 64 таси бошқа инстанциялар орқали келиб тушган.

Банкка келган мурожаатларнинг 99 таси (19,5 фоизи) ҳар бир оила тадбиркор дастури доирасида, 59 таси (11,6 фоизи) тижорат кредити, 21 таси (4,1 фоизи) давлат дастурлари доирасида ва 42 таси (8,3 фоизи) бошқа турдаги кредит сўраган ҳамда 70 таси (13,8 фоизи) банк картаси, банкомат ва терминал масалалари, 41 таси (8,1 фоизи) банк хизмати кўрсатиш фаолияти, 40 таси (7,9 фоизи) кредитини тўлаш қобилияти йўқлиги, 31 таси (6,1 фоизи) кредит муддатини узайтириш ва 105 таси (20,6 фоизи) бошқа турдаги масалалардир.

Таҳлилларга кўра, мурожаатларнинг кўпайишига асосан қуйидаги объектив ва субъектив омиллар ўз таъсирини кўрсатмоқда.

банкдан олган кредитини тўлаш қобилияти йўқлигини рўкач қилиб, фоизни пасайтириш, фоиз ҳисоблашни тўхтатиш, кредит ва фоизларини қайтарилишини узоқ муддатга узайтиришни сўраб, банкка ёки турли инстанцияларга мурожаат қилинганлиги;

номида кредит бўлиши, ҳужжатлар етарли шакллантирилмаганлиги, гаров мулки етишмаслиги, қарз олувчи ва кафилнинг тўловга лаёқатсизлиги сабабли кредит ажратилиши рад этилганлигига қарамасдан, турли инстанцияларга мурожаат йўлланганлиги;

кредит бўйича қарздорликларни сўндириш учун банк картасидан маблағ ечилганлигидан норози бўлиб, қарздор, кафил тўғридан-тўғри банкка ёки турли инстанцияларга мурожаат этганлиги;

фуқаролар томонидан оилавий тадбиркорлик доирасида аризаларни ягона электрон платформага хатоликлар билан киритилиши оқибатида, турли инстанцияларга кредит ажратилмаётганлиги тўғрисида мурожаат этилганлиги;

ҳоким ёрдамчисидан тавсиянома олмасдан ва далолатнома расмийлаштирилмасдан туриб, фуқаро тўғридан-тўғри банкка ёки турли инстанцияларга мурожаат қилганлиги ва бошқа сабаблар туфайли келган.